पाएं अपने शहर की ताज़ा ख़बरें और फ्री ई-पेपरडाउनलोड करें
आसमान से बिजली गिरने से रविवार को राजमिस्त्री की मौत हो गई। राजमिस्त्री सिंचाई विभाग का खाळा बना रहा था तथा जोधपुर का रहने वाला था। शव को सरकारी हॉस्पिटल की मोर्चरी में रखवाया गया है। कस्बे में रविवार को आई बरसात के बाद गांव 29 एच में हादसा हुआ।
प्राप्त जानकारी के अनुसार जोधपुर जिले की बाप तहसील के गांव चिमाणा निवासी जेठाराम गांव 29 एच में खाळे का लेवल ले रहा था। इस दौरान अचानक धमाके के साथ उस पर आसमान से बिजली आ गिरी। जेठाराम की मौके पर ही मौत हो गई।
साथ काम करने वाले उसके भाई भोजाराम, बीरबल राम, गणपत राम तथा ग्रामीणों ने उसे अस्पताल पहुंचाया। पुलिस ने शव सरकारी अस्पताल की मोर्चरी में रखवा दिया है। सोमवार सुबह पोस्टमार्टम के बाद इसे परिजनों को सौंप दिया जाएगा।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn